hotchpotch/miracl-hf-unified huggingface dataset:
ইতিহাস (চলচ্চিত্র)
ইতিহাস ২০০২ সালে মুক্তিপ্রাপ্ত বাংলাদেশী বাংলা ভাষার সামাজিক অ্যাকশনধর্মী চলচ্চিত্র। ছায়াছবিটি পরিচালনা করেছেন কাজী হায়াৎ। চলচ্চিত্রটির কাহিনী, চিত্রণাট্য ও সংলাপ লিখেছেন পরিচালক কাজী হায়াৎ নিজেই। এতে শ্রেষ্ঠাংশে অভিনয় করেছেন কাজী মারুফ, মৌসুমী, রত্না, কাজী হায়াৎ প্রমুখ। চলচ্চিত্রটি ২০০২ সালে জাতীয় চলচ্চিত্র পুরস্কারে তিনটি শাখায় পুরস্কার অর্জন করে।
বোন মীমের আদরের ছোট ভাই মারুফ একটি ইংলিশ মিডিয়াম স্কুলে পড়ালেখা করে। বাবা আহাদ খান একজন খুব নামকরা সাংবাদিক। সততা তার আদর্শ। বাবাকে নিয়ে গর্ব করে দুই ছেলেমেয়ে। একদিন স্কুলে যাবার পথে পুলিশ ধরে নিয়ে যায়। বাবার নাম বলা কাল হয় তার জন্য। পুলিশ তাকে হেরোইনখোর হিসাবে কারাগারে আটকে রাখে। কারণ বিনা দোষে সাংবাদিকের ছেলেকে ধরে কারাগারে এনেছে শুনলে পুলিশের অন্যায়ের উপর প্রতিবেদন লিখতে পারে। জামিনে বের হয় মারুফ। এই খারাপ সমাজ থেকে চলে যেতে চায় অ্যামেরিকাতে। কিন্তু যাবার দিন আবার পুলিশ তাকে আটক করে। এভাবেই শুরু হয় নতুন কাহিনী, শুরু হয় এক নতুন ইতিহাস।পরিচালক কাজী হায়াৎ এর অনেকদিনের ইচ্ছা ছিলো তার ছেলেকে দিয়ে একটি কাজ করবেন। সে লক্ষ্যে তিনি ৬-৭ টা কাহিনী লেখেন কিন্তু কোনটাই তার পছন্দ মত না হওয়ায় কাজ শুরু করতে পারেন না। একদিন তার পুরানো পান্ডুলিপি ঘাটাঘাটি করতে গিয়ে ১৯৯২ সালে লেখা এই চলচ্চিত্রের কাহিনী পেয়ে যান। তারপর কিছুটা কাটছাঁট করে কাজ শুরু করেন। প্রথমে ছায়াছবিটির নাম নির্ধারণ করেন "সন্ত্রাসী মারুফ"। কিন্তু সেন্সরে যাওয়ার আগে আরেক পরিচালক মহাম্মদ হাননান-এর উপদেশে নাম রাখেন "ইতিহাস"।
ইতিহাস চলচ্চিত্রের সঙ্গীত পরিচালনা করেছেন ও গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, মনির খান, আসিফ আকবর, মমতাজ, ও বেবি নাজনীন।
জাতীয় চলচ্চিত্র পুরস্কার
দেওয়ান
দেওয়ান (ফার্সীঃ ديوان) ফার্সী শব্দ। ফার্সী হতে আসা শব্দটি আরবীতেও বহুল ব্যবহার হয়। ফার্সী ভাষায় শব্দটির মূল অর্থ গ্রন্থ বা কাগজের বাঁধন। কর্মকর্তা এবং কার্য্যালয় অর্থেও শব্দটির ব্যবহার আছে। মোগল আমলে এই পদবিটি যুক্ত হয়। চাকলার অর্থসচিবদের এবং খাজনা আদায়কারীদের দেওয়ান বলা হতো। দেওয়ান বাংলাদেশ এবং ভারতে মুসলিম সহ সর্বধর্মের ক্ষেত্রে ব্যবহৃত হয়ে থাকে।
লায়লা আলী
লায়লা আলী (জন্মঃ ৩০ ডিসেম্বর, ১৯৭৭) একজন আমেরিকান নারী বক্সার। যিনি কখনো কোন লড়াইয়ে পরাজিত হোন নাই। প্রয়াত হেভি ওয়েট চ্যাম্পিয়ন মোহাম্মদ আলীর তৃতীয় স্ত্রী ভেরোনিকার সন্তান তিনি। লায়লা তার বাবার নয় সন্তানের মধ্যে অষ্টম ও কনিষ্ঠ মেয়ে।
লায়লা আলী ১৯৭৭ সালের ৩০ ডিসেম্বর ফ্লোরিডার মিয়ামি বিচে জন্মগ্রহণ করেন। তিনি প্রয়াত হেভি ওয়েট চ্যাম্পিয়ন মোহাম্মদ আলীর তৃতীয় স্ত্রী ভেরোনিকার ঘরে জন্মগ্রহণ করেন তিনি। যখন তার বয়স ৮ বছর তখন তার বাবা-মায়ের বিচ্ছেদ ঘটে। প্রথম দিকে তিনি সেলুন ব্যবসায় মনোনিবেশ করেছিলেন। কিন্তু পরবর্তীতে বাবার পদাঙ্কও অনুসরণ করে তিনি বক্সিংয়ে পা রাখেন।
পাতি বেজি
পাতি বেজি বা নেইল বা বড় বেজি বা নেউল () (বৈজ্ঞানিক নাম:Herpestes edwardsii) হচ্ছে হারপেস্টিডি পরিবারের "হারপেস্টেস" গণের একটি বেজি জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
পাতি বেজির দেহ দীর্ঘাকার ও পা খাটো; দেহের লোম ঘন ও মোটা। সামনে ও পেছনের পায়ে ৫টি করে আঙুল থাকে; পিছনের পায়ের গোড়ালি পর্যন্ত লোম থাকে না, তবে সামনের পায়ে লোম ও বাঁকা নখর আছে। এই প্রজাতির মাথাসহ দেহের দৈর্ঘ্য ৩৮-৪৬ সেমি, লেজ ৩৫ সেমি এবং ওজন ০.৫-৪ কেজি।
পাতি বেজি বাংলাদেশ ছাড়াও ভারত, নেপাল, পাকিস্তান, ভুটান, শ্রীলংকা, আফগানিস্তান, জাপান, ইন্দোনেশিয়া, ইরান, কুয়েত, মালয়েশিয়া, মরিশাস, ও সৌদি আরবে পাওয়া যায়।
মুৎসুদ্দী
মুৎসুদ্দী (আরবীঃ متصدی) আরবী শব্দ। আরবী মুতাসাদ্দী শব্দের সাধারণ অর্থ হিসাব রক্ষক বা করণিক। সুলতানী আমল, মোগল আমল এবং বৃটিশ আমলে হিসাব রক্ষক, বন্দর কর্মকর্তা এবং করণিকদের মুৎসুদ্দী বলা হতো। মুৎসুদ্দী বাংলাদেশ এবং ভারতে বেশীরভাগ ক্ষেত্রে বৌদ্ধদের পদবী এবং ভারতের গুজরাতে ও পাকিস্তানে কদাচিৎ মুসলমানদের পদবী হিসেবে ব্যবহৃত হয়ে থাকে।
রাজশাহী নার্সিং কলেজ
রাজশাহী নার্সিং কলেজ রাজশাহী শহরে অবস্থিত একটি নার্সিং শিক্ষা মহাবিদ্যালয়। এটি রাজশাহী মেডিকেল কলেজ ক্যাম্পাসের ভিতরে অবস্থিত এবং রাজশাহী বিশ্ববিদ্যালয় এর অধীনে পরিচালিত।
১৯৬১ সালের ১৭ অক্টোবর রাজশাহী মেডিকেল কলেজ হাসপাতাল সংলগ্ন সেবিকা প্রশিক্ষণ কেন্দ্র ১ম ভিত্তি প্রস্তর স্থাপিত হয়। পরবর্তীতে ইহার নাম সেবা ইনষ্টিটিউট এবং ২০০৭ সাল হতে নার্সিং কলেজ চালু হয়েছে। বাংলাদেশে সরকারী পর্যায়ে বেসিক বিএসসি নার্সিং কলেজ ৭ টি। এদের মধ্যে রাজশাহী নার্সিং কলেজ অন্যতম।
এই নার্সিং কলেজ ৪ বছর মেয়াদী বি.এস.সি নার্সিং কোর্স চালু হয়েছে। যাদের ভর্তি হতে যোগ্যতা লাগে এইচ.এস.সি(বিজ্ঞান), মেধা ক্রমানুসারে ভর্তি হতে হয়। প্রতি বৎসর ১০০ জন ছাত্র-ছাত্রী ভর্তির সুযোগ পেয়ে থাকে। এর মধ্যে ১০% পুরুষ ছাত্র।
ছাত্রীদের আবাসিক সুবিধা ব্যবস্থা আছে। তবে পুরুষ ছাত্রদের আবাসিক সুবিধা নাই।
বাংলাদেশ প্রাণিবিজ্ঞান সমিতি
বাংলাদেশ প্রাণিবিজ্ঞান সমিতি ১৯৭২ সালে প্রতিষ্ঠিত বাংলাদেশের প্রাণিবিদদের নিয়ে গঠিত একটি অরাজনৈতিক সংগঠন। ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির আনুষ্ঠানিক উদ্বোধন হয়।
বাংলাদেশ প্রাণিবিজ্ঞান সমিতি নিয়মিত শংখচিল নামক বাংলা নিউজলেটার প্রকাশ করে থাকেন। এখানে শংখচিল এর সংস্করন এবং প্রকাশনা তারিখ দেয়া হলো।
পারো আন্তর্জাতিক বিমানবন্দর
পাড়ো আন্তর্জাতিক বিমানবন্দর ভুটানের একমাত্র আন্তর্জাতিক বিমানবন্দর। এই বিমানবন্দরটি পাড়ো জেলা থেকে দূরত্বে পাড়ো ছু নদীর তীরে অবস্থিত। এটির আশেপাশের পাহাড়ের উচ্চতা প্রায় , এটিকে বিশ্বের অন্যতম ঝুঁকিপূর্ণ বিমানবন্দর মনে করা হয়। ২০০৯ সালে অক্টোবর মাসের হিসাব অনুযায়ী, মাত্র আটজন পাইলট এই বিমানবন্দরে বিমান পরিচালনার সনদ আছে। এই বিমানবন্দরে পরিষ্কার আবহাওয়ায় পরিচালিত হয় এবং এখানকার বিমানবন্দর সূর্যোদয় থেকে সূর্যাস্ত পর্যন্ত খোলা থাকে। এটি ভুটানের চারটি বিমানবন্দরের একটি।
১৯৬৮ সালে ভারতের সীমান্ত সড়ক সংস্থা পাড়ো জেলায় একটি বিমানবন্দর স্থাপন করে, যেটি শুরুতে ভুটান সরকারের পক্ষে ভারতের সামরিক বাহিনী হেলিকপ্টার অবতরণের জন্য নির্মাণ করে। ভুটানের প্রথম বিমানসংস্থা ড্রুক এয়ার স্থাপিত হয় ৫ এপ্রিল ১৯৮১।
পাড়ো বিমানবন্দর উপতক্যার মাঝখানে সমুদ্রতল থেকে উচ্চতা প্রায় এবং পারিপার্শ্বিক পাহাড়ের উচ্চতা প্রায় . এই বিমানবন্দরের রানওয়ের দৌর্ঘ , ভুটানের সরকারকে পাড়োতে চলাচলের জন্য বিশেষ বিমান পছন্দ করতে হয়। এখানে ১৮-২০ আসনের বিশেষ বিমান চলাচল করে। এই বিমান শুধু কলকাতা থেকে উড্ডয়ন করে পাড়ো থেকে কলকাতা গিয়ে আবার জ্বালানী নিতে হত কারণ পাড়োতে পুনরায় জ্বালানী নেয়ার ব্যাবস্থা ছিল না।
ড্রুক এয়ার ১৯৮৩ সালের ১১ ফেব্রুয়ারী রাজস্ব বিমান চালনা শুরু করে, প্রথম ফ্লাইট ১০১ কলকাতা থেকে পাড়ো যাত্রা করে এবং পরের দিন ফ্লাইট ১০২ হিসাবে কলকাতা ফিরে আসে। পরিসেবা চালুর সময়ে পাড়ো বিমানবন্দরে ছোট্ট রানওয়ে, দুই কক্ষবিশিস্ট বিমান নিয়ন্ত্রণ কেন্দ্র ভবন ছিল (যার নিচতলাতে বিমানবন্দরে চেক-ইন এবং উন্মুক্তস্থানে বহির্গমন ছিল) ১৯৮৬ সালের জানুয়ারিতে ভুটান বেসামরিক বিমান চলাচল কতৃপক্ষ স্থাপনের আগে ড্রুক এয়ার এই বিমানবন্দর পরিচালনা এবং রক্ষণাবেক্ষণের দায়িত্বে ছিল।
১৯৯০ সালে, বিমানবন্দরের রানওয়ের দৈর্ঘ্য বড় করা হয় এবং সুপরিসর বিমান ওঠানামার জন্য রানওয়ে শক্ত করা হয়। ভারতীয় সরকারের অর্থায়নে পাড়ো বিমানবন্দর উন্নয়ন প্রকল্পের অধীনে একাহ্নে বিমান সংরক্ষণের জন্য একটি হাঙ্গার নির্মাণ করা হয়।
২১ নভেম্বর ১৯৮৮ সালে, ড্রুক এয়ারের প্রথম জেট বিমান BAe 146-100, পাড়ো বিমানবন্দরে সরবরাহ করা হয়। ২০০৩ সালে, ড্রুক এয়ার BAe 146 -এর বদলী বিমান চায় এবং ২০০৪ সালের ১৯ অক্টোবর, এই এই এয়ারলাইন্সের প্রথম এয়ারবাস (Airbus A319-100) পাড়ো বিমানবন্দরে অবতরণ করে।
এই বিমান বন্দরে একটি, আস্ফাল্ট রানওয়ে আছে, এবং একটি টার্মিনাল ভবল আছে যেটি ১৯৯৯ সালে কমিশন করা হয়।
২০১২ সালে ১,৮১,৬৫৯ জন যাত্রী এই বিমানবন্দর ব্যবহার করে।
ড্রুক এয়ার ভুটানের জাতীয় পতাকাবাহী বিমানসংস্থা এবং এটির মুল ঘাটি পাড়ো বিমানবন্দর. ড্রুক এয়ার ২০১০ সালের আগস্টে পাড়ো বিমানবন্দরে প্রথম আন্তর্জাতিক বিমান পরিচালন আকরে। তাশী এয়ার নেপালের একমাত্র ব্বেসরাকারি বিমান সংস্থা ২০১১ সালের ডিসেম্বরে যাত্রা শুরু করে।
রিয়া দিপসী
রিয়া দিপসী একজন ভারতীয় অভিনেত্রী এবং মডেল। তিনি মহাভারত নামক ২০১৩-এর টেলিভিশন ধারবাহিকে গান্ধারীর চরিত্রে অভিনয়ের জন্য সবচেয়ে বেশি পরিচিত।
এস ডি বি উচ্চ বিদ্যালয়
এস ডি বি উচ্চ বিদ্যালয়, বাংলাদেশের চাঁপাইনবাবগঞ্জ জেলার একটি শীর্ষস্থানীয় শিক্ষা প্রতিষ্ঠান। এটি চাঁপাইনবাবগঞ্জ জেলার অন্তর্গত শিবগঞ্জ উপজেলার ১০নং মনাকষা ইউনিয়ন থেকে পশ্চিমে ০৮ কিলোমিটার গোপালপুর ঘাট হইতে দক্ষিণ–পূর্ব দিকে ০১ কিলোমিটার এর মধ্যে অবস্থিত।
নরসিং দেওনারায়ণ
নরসিং দেওনারায়ণ (; জন্ম: ১৬ আগস্ট, ১৯৮৩) গায়ানার বারবাইস এলাকায় জন্মগ্রহণকারী ও ইন্দো-গায়ানীয় বংশোদ্ভূত বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি ডানহাতে অফ-ব্রেক বোলিং করেন রিঙ্গো ডাকনামে পরিচিত নরসিং দেওনারায়ণ। ঘরোয়া প্রথম-শ্রেণীর ক্রিকেটে গায়ানার প্রতিনিধিত্ব করছেন তিনি। এছাড়াও তিনি অনূর্ধ্ব-১৯ দলের অধিনায়কের দায়িত্বে ছিলেন।
১৭ বছর বয়সে গায়ানা দলের পক্ষে অভিষেক ঘটে তার। ২০০২ সালে ওয়েস্ট ইন্ডিজ অনূর্ধ্ব ১৯ দলে অধিনায়কত্ব করেন। পরের বছর সফরকারী অস্ট্রেলিয়ার বিপক্ষে মনোমুগ্ধকর সেঞ্চুরি করে সকলের দৃষ্টি আকর্ষণে সক্ষম হন। তারপর ২০০৪ সালে হোয়াইটহ্যাভেন ক্রিকেট ক্লাবে খেলার জন্য ইংল্যান্ডে অবস্থান করেন। মার্চ, ২০০৫ সালে চুক্তির বিষয়ে সাতজন খেলোয়াড়ের মতানৈক্যের কারণে দক্ষিণ আফ্রিকা সফরের জন্য ওয়েস্ট ইন্ডিজ দলের সদস্যরূপে অন্তর্ভূক্ত হন। ফিল্ডিং কৌশল ও কভার পয়েন্টে সমান দক্ষতা প্রদর্শনে দলীয় সঙ্গী শিবনারায়ণ চন্দরপলের সাথে তাকে তুলনা করলেও তিনি ছিলেন বেশ এগিয়ে।
১৬ ডিসেম্বর, ২০০৯ তারিখে পার্থে অনুষ্ঠিত তৃতীয় টেস্টে স্বাগতিক অস্ট্রেলিয়ার বিপক্ষে মাঠে নামেন। চন্দরপল ও আদ্রিয়ান বারাথ আহত হলে দলের সদস্যরূপে অন্তর্ভূক্তিতে তার এ সুযোগ ঘটে। খেলায় তিনি নিজস্ব সেরা টেস্ট বোলিং ২/৭২ লাভ করেন। এছাড়াও নিজস্ব প্রথম অর্ধ-শতক করেন ও সংগ্রহকে ৮২ পর্যন্ত নিয়ে যান যা তার ব্যক্তিগত সর্বোচ্চ ছিল।
১৫ নভেম্বর, ২০১৩ তারিখে বিখ্যাত ভারতীয় ক্রিকেটার শচীন তেন্ডুলকরের উইকেট তুলে নেন। ঐ ইনিংসটি তেন্ডুলকরের ২০০তম ইনিংসসহ সকল স্তরের ক্রিকেট থেকে অবসর নেয়ার পূর্বে কার সর্বশেষ ইনিংস ছিল।
১৩ আগস্ট, ২০০৬ তারিখে স্টানফোর্ড ২০/২০ প্রতিযোগিতার চূড়ান্ত খেলায় স্মরণীয় নৈপুণ্য প্রদর্শন করে খ্যাতির তুঙ্গে চলে আসেন। ঐ খেলাটি গায়ানা বনাম ত্রিনিদাদের মধ্যকার ধ্রুপদী মিলিয়ন ডলারের খেলা ছিল। ত্রিনিদাদের ১৭৬ রানের জবাবে গায়ানা ১৭১ রান তুলে। শেষ ২ বলে জয় প্রয়োজন। এমতাবস্থায় রামনরেশ সারওয়ানের বলে ছক্কা হাঁকিয়ে দলের বিজয় নিশ্চিত করেন তিনি। খেলায় তিনি প্লে অব দ্য ম্যাচ মনোনীত হন।
আমাজন অভিযান
আমাজন অভিজান হল একটি বাংলা ভাষার চলচ্চিত্র। এই চলচ্চিত্রটি ২০১৩ মুক্তি প্রাপ্ত বাংলা ছবি চাঁদের পাহাড়ের সঙ্গে মিল রেখে চাঁদের পাহাড়ের দ্বিতীয় পর্ব হিসাবে নির্মাণ করা হয়। ছবিটিতে মুখ্য ভূমিকায় অভিনয় করেন দেব।
এই চলচ্চিত্রটি প্রযোজনা সংস্থার ১০০ তম চলচ্চিত্র। ছবিটি ২০১৭ সালের ২২ ডিসেম্বরে মুক্তি পায়।
এই ছবিটির কাহিনী একটি সোনার খনির খোঁজ নিয়ে। এখানে শঙ্কর (দেব) চাঁদের পাহাড়ের অংশ মিটিয়ে তার ভ্রমণের ও ছুটে বেড়ানোর নেশায় আমাজনের সোনার খনির উদ্দেশে জাহাজ নিয়ে ব্রাজিলে পাড়ি দেয়; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।২০১৪ সালে, একটি বাংলা পত্রিকার মতে, পরিচালক কমলেশ্বর মুখোপাধ্যায় ইতোমধ্যে স্ক্রিপ্টটি লিখেছেন, যেখানে পূর্বের গল্পটি ত্যাগ করা হয়েছে এবং দেবকে এই বলে উদ্ধৃত করা হয়েছে যে আফ্রিকান সাফারি পরে পরবর্তী অবস্থানটি ঘন জঙ্গলে পরিণত হবে অ্যামাজন রেনফরেস্টে। এই ছবিটির নাম আমাজন অভিযান। শুটিং ২০১৩ সালের মে মাসে শুরু হয়েছে।
সিনেমার শ্যুটিং হয়ে ব্রাজিলের দুটি নদী রিয়ো নেগ্রো ও রিও সলিমসে। শুধু তাই নয়, জলের গভীরে শ্যুটিং হয়েছে বলে জানা গিয়েছে।
২১ সেপ্টেম্বর ২০১৭ তারিখে প্রথম টিজার এবং পোস্টার মুক্তি পায়। টিজার শ্রোতাদের কাছ থেকে অসাধারণ প্রতিক্রিয়া পায়। চলচিত্রটি বাংলা ভাষার পাশাপাশি ইংরেজি ভাষাতেও মুক্তি পাবে।
চলচ্চিত্রের অফিসিয়াল পোস্টারটি মোহন বাগানের মাঠে উদ্ভোধন করা হয় এবং ৪ নভেম্বর ২০১৭ সালে ভারতের ইতিহাসে সবচেয়ে বড় চলচ্চিত্রের পোস্টার তৈরি করা হয়। এটি বাহুবলী চলচ্চিত্রের পোস্টারের আগের রেকর্ডটি ভেঙ্গে দেয় এবং গিনেস বুক বিশ্ব রেকর্ড অর্জন করে। চলচ্চিত্রটির ট্রেলার ১ ডিসেম্বর ২০১৭ তারিখে বাংলা, আসমীয়া, ওড়িয়া, তামিল, তেলেগু এবং হিন্দি ভাষায় মুক্তি পায়।
চলচ্চিত্রের উপর ভিত্তি করে আমাজন অভিযান নামে ২০১৭ সালে একটি গ্রাফিক উপন্যাস লেখা হয়েছে। গ্রাফিক উপন্যাসটি চলচ্চিত্রের পরিচালক কমলেশ্বর মুখোপাধ্যায় দ্বারা লিখিত হয়, এবং দুটি ভাষাতেই পাওয়া যায়- বাংলা ও ইংরেজি। গ্রাফিক উপন্যাস চলচ্চিত্রের জন্য একটি প্রচারমূলক কার্যকলাপের অংশ হিসাবে কাজ করে। এটি ২০১৭ সালের ১১ নভেম্বর মুক্তি পায়।
চাঁদের পাহাড়ের মত এই ছবির নির্মাণ ব্যয়ও বাংলা চলচ্চিত্র শিল্পে ইতিহাস গড়ে। এই ছবিটি তৈরিতে নির্মাণ খরচ ধরা হয় ২০ কোটি টাকা(₹) থেকে ২৫ কোটি টাকার মধ্যে (₹) যা বাংলা ছবির ক্ষেত্রে সবচেয়ে ব্যয়বহুল চলচ্চিত্র।
প্রায় ₹৪৮.৬৩ কোটি।
ইন্দ্রদীপ দাশগুপ্ত এই চলচ্চিত্রের গানগুলিকে রচনা করার জন্য সাক্ষর করেছেন।
এই গানের গীতিকার হলেন প্রসেন।
আদিনি ফেরিহা কোয়দুম
আদিনি ফেরিহা কয়দুম হল মেড ইয়াপিম নির্মিত এবং শো টিভিতে সম্প্রচারিত একটি তুর্কি ধারাবাহিক নাটক। নাটকের মূল গল্প ফারিহা ইয়িল্মায নামক এক দারোয়ানের কন্যাকে নিয়ে, যার বিশ্ববিদ্যালয়ের ধনাঢ্য সহপাঠী আমির সাররাফগ্লু প্রথম দেখাতেই প্রথমবারের মত তার প্রেমে পড়ে যায়।
কারা পারা আশক
কারা পারা আশক (আক্ষরিক অর্থ: কালো টাকার প্রেম) হল একটি তুর্কি টেলিভিশন সিরিজ, যা ১২ই মার্চ ২০১৪ থেকে ১৫ই জুলাই ২০১৫ পর্যন্ত তুরস্কের এটিভিতে সম্প্রচারিত হয়। কারা পারা আশক মূলত কারাদায়ি নামক ধারাবাহিক নাটকের কাহিনী হতে অনুপ্রাণিত, যা একই নির্মাতা প্রতিষ্ঠান কর্তৃক নির্মিত হয়েছিল।
ধারাবাহিকটি উর্দু, ফার্সি, কুর্দি, স্প্যানিশ ও আরবি সহ আরও বহু ভাষায় ডাবিং করে সম্প্রচারিত হয়।
লাবণ্য ভরদ্বাজ
লাবণ্য ভরদ্বাজ একজন ভারতীয় টেলিভিশন অভিনেতা এবং মডেল। তিনি সর্বাধিক পরিচিত পৌরাণিক টিভি শো "মহাভারত"-এ সহদেব চরিত্রে অভিনয়ের জন্য।
লাবণ্য ভরদ্বাজ যিনি মহাভারতে সহদেব চরিত্রে অভিনয় করেছেন ইন্দোনেশিয়ায় একটি শো এর শ্যুটিং তার সাথে ডিডি  ফ্রেসিলা নামে যিনি একজন ইন্দোনেশিয়ার আইনজীবির দেখা হয় এবং ২০১৬ সালের ৫ই ফেব্রুয়ারী তারা বিবাহ বন্ধনে আবদ্ধ হন।
চর তারাপুর উচ্চ বিদ্যালয় ও মহাবিদ্যালয়
চর তারাপুর উচ্চ বিদ্যালয় ও মহাবিদ্যালয় বাংলাদেশের চাঁপাইনবাবগঞ্জ জেলার একটি শিক্ষা প্রতিষ্ঠান। এটি চাঁপাইনবাবগঞ্জ জেলার অন্তর্গত শিবগঞ্জ উপজেলার ১০ নং মনাকষা ইউনিয়নের তারাপুর (সাহাপাড়া) গ্রামে অবস্থিত।
খাজা (পদবী)
খাজা (ফার্সীঃ خواجه) ফার্সী শব্দ। ফার্সী খা (خواه) শব্দে ইচ্ছে, আকাঙ্খা বা মনোকামনার ভাব আছে, যা থেকে খাজা শব্দের উৎপত্তি। শব্দটি তুর্কী ভাষায় "hodja or hoca", বোসনীয় ভাষায় "hodža", আলবানীয় ভাষায় "hoxha", গ্রীক ভাষায় "hotzakis", রোমানীয় ভাষায় "hogea': রুপে প্রচলিত আছে। খাজা শব্দের অর্থ সম্মানী, ধনী, গুরু, জ্ঞানী, শক্তিশালী, স্বামী অথবা দুঃখহরণকারী ইত্যাদি। 
খাজা বাংলাদেশ, ভারত এবং পাকিস্তানে সুফী পীর, দরবেশ এবং শাসকদের পদবী রুপে ব্যবহৃত হয়ে আসছে।
মোল্লা
মোল্লা (আরবীঃ ملا), (ফার্সীঃ ملا) আরবী-ফার্সী ভাষার শব্দ। শব্দটি কোরানে উল্লেখিত আরবী শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবীঃ مولوی) এবং মাওলানা (আরবীঃ مولانا) শব্দদুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদীদের নেতৃত্বস্থানীয় ব্যাক্তিবর্গকেও মোল্লা পদবী ব্যবহার করতে দেখা যায়।
১৯৭৪ সালের বাংলাদেশী চলচ্চিত্রের তালিকা
১৯৭৪ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।
মদিরাক্ষী মুণ্ডলে
মদিরাক্ষি মুন্ডলে একজনভারতীয় অভিনেত্রী।
ফলতা বিশেষ অর্থনৈতিক অঞ্চল
ফলতা বিশেষ অর্থনৈতিক অঞ্চল হল ভারত সরকারের সেজ(sez) প্রকল্পের ঘোষিত প্রথম ৮ টি সেজ বা "বিশেষ অর্থনৈতিক অঞ্চলের" একটি। ফলতা সেজ বা বিশেষ অর্থনৈতিক অঞ্চল গড়ে ওঠে ১৯৮৪ সালে। এটি পশ্চিমবঙ্গের প্রথম সেজ।
"ফলতা বিশেষ অর্থনৈতিক অঞ্চল " দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিটার।
ফলতা সেজ ২৮০ একর (১.১৪ বর্গ কিমি) জমি নিয়ে গঠিত। এর মধ্যে ২৩৫ একর জমিতে প্রকল্প পরিকাঠামো গঠন করা সম্পূর্ণ হয়েছে এবং বাকি ৪৫ একর জমিতে পরিকাঠামো গঠনের কাজ চলছে। এখানে বিদ্যুতের নিরবছিন্ন যোগানের জন্য সাবস্টেশন গঠন করা হয়েছে। সেজ এলাকার জন্য এখানে প্রতিদিন ১ মিলিয়ন লিটার জল উৎপাদন করা হয়। শিল্প এলাকাটিতে মোট ১১ কিমি সড়ক পথ রয়েছে এবং ৫ কিমি সড়ক পথ নির্মাণের কাজ চলছে। এখানে একটি ডাকঘর ও টেলিফোন এক্সচেঞ্জ অফিস গঠন করা হয়েছে। ফলতা সেজ এর কাঁচামাল আমদানি ও রপ্তানির জন্য একটি জেটি গঠন করা হয়েছে এখানে। জেটিটি কম্পিউটার নিয়ন্ত্রিত। এখান থেকে ২০ ফুট ও ৪০ ফুট এর কন্টেইনার জাহাজে তোলা ও নামানো হয়। ঘন্টায় জেটিটি ৫ টি কন্টেইনার কন্ট্রল করতে পারে।
যশ মিস্ত্রী
যশ মিস্ত্রি একজন ভারতীয় টেলিভিশন শিশুশিল্পী। তিনি ২০১৩ সালে সনি টিভি চ্যানেলের ভারত কা বীর পুত্র – মহারাণা প্রতাপ নামক ঐতিহাসিক ধারবাহিকে কুঁওয়ার বিক্রম চরিত্রে অভিনয় জগতে আত্মপ্রকাশ করেছেন। এছাড়াও তিনি কালার্স টিভি চ্যানেলে সম্প্রচারিত উড়ান নামক ধারাবাহিকে আদিত্য রাওয়াত নামক এক শিশুর ভূমিকায় অভিনয় করেন। ২০১৫ সালে তিনি সিয়া কে রাম নামক পৌরাণিক টিভি ধারাবাহিকে শিশু রামের ভূমিকায় অভিনয় করেন।
১৯৭৫ সালের বাংলাদেশী চলচ্চিত্রের তালিকা
১৯৭৫ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৪টি চলচ্চিত্র মুক্তি পায়।
১৯৭৬ সালের বাংলাদেশী চলচ্চিত্রের তালিকা
১৯৭৬ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৬টি চলচ্চিত্র মুক্তি পায়।
১৯৭৭ সালের বাংলাদেশী চলচ্চিত্রের তালিকা
১৯৭৭ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩১টি চলচ্চিত্র মুক্তি পায়।
জাতীয় সড়ক ৮ (ভারত, পুরাতন সংখ্যায়ন)
৮ নং জাতীয় সড়ক দিল্লি ও মুম্বাই শহরকে যুক্ত করেছে। জাতীয় সড়কটি ভারতয় উপমহাদেশের সবচেয়ে ব্যস্ততম মহাসড়ক হিসেবে পরিগণিত। জাতীয় সড়কটি সোনালী চতুর্ভূজ এর অংশ। বর্তমানে এই জাতীয় সড়ককে কেন্দ্র করে দিল্লি-মুম্বাই ইন্ডাস্টিয়াল করিডর গঠন করা হচ্ছে। এই জাতীয় সড়ক দিল্লী, গুড়গাঁও, জয়পুর, আজমির, আহমেদাবাদ, সুরাট ও মুম্বাইকে এক সঙ্গে যুক্ত করেছে। জতীয় সড়কটির মোট দৈর্ঘ্য ১৪২৮ কিলোমিটার।
শয়নী একাদশী
শয়নী একাদশী হল হিন্দু পঞ্জিকা অনুসারে আষাঢ় মাসের শুক্লপক্ষের একাদশী তিথি। এই তিথিটি মহৈকাদশী, প্রথমৈকাদশী, পদ্ম একাদশী, দেবশয়নী একাদশী, দেবপোধি একাদশী বা আষাঢ়ী একাদশী বা আষাঢ়ী নামেও পরিচিত। হিন্দুধর্মের বৈষ্ণব সম্প্রদায়ের কাছে এই দিনটি বিশেষ গুরুত্বপূর্ণ। এই দিন বিষ্ণু ও লক্ষ্মীর পূজা করা হয়, সারা রাত্রিব্যাপী কীর্তন অনুষ্ঠিত হয়, ভক্তেরা উপবাস করেন এবং চতুর্মাস্য নামক চার মাসব্যাপী ব্রতের সূচনা হয়।
হিন্দু বিশ্বাস অনুসারে, এই দিন বিষ্ণু ক্ষীরসমুদ্রে তাঁর শেষনাগের শয্যায় নিদ্রা যান। এই জন্য এই তিথিটিকে "দেবশয়নী একাদশী" বা "হরিশয়নী একাদশী" বা "শয়নী একাদশী" বলা হয়। চার মাস পর কার্তিক মাসের শুক্লপক্ষের একাদশী তিথিতে (প্রবোধিনী একাদশী) নিদ্রা থেকে বুত্থিত হন। শয়নী একাদশী থেকে প্রবোধিনী একাদশী পর্যন্ত চার মাস সময়কাল "চতুর্মাস্য" নামে পরিচিত। এটি মূলত বর্ষাকাল। এই দিন ভক্তেরা বিষ্ণুকে তুষ্ট করতে চতুর্মাস্য ব্রত করেন।
অনন্যা আগরওয়াল
অনন্যা আগরওয়াল একজন ভারতীয় শিশু টেলিভিশন  অভিনেত্রী। তিনি  সুপরিচিত  "কেয়া হুয়া তেরা ওয়াদা"-এ রানো চরিত্রে অভিনয়ের জন্য সুপরিচিত।
অনন্যা অভিনয় জীবন শুরু করেন তুঝ সঙ্গ প্রীত লাগাই সজনা-এ" প্রেরণা হিসাবে" এবং তিনি লাইফ অকে-এ  নিমৃত এবং অগম এর কন্যা রূপে অমৃত মন্থন-এও অভিনয় করেছিলেন। অনন্যা আগরওয়াল জি টিভি-এর বন্ধন -এর দর্পণ চরিত্রেও অভিনয় করেন।
আইনের দ্বিতীয় ভুট্টার খই, টাটা, লবণ এবং সব আউট মশার কয়েল.
ক্লিনিক প্লাস,lizol,হ্যাঁ ব্যাংক,su-kam,ঘূর্ণাবর্ত
অশৌচ
অশৌচ শব্দের অর্থ হল শুচিতা বা পবিত্রতার অভাব ৷ মাতা পিতা বা জ্ঞাতিবর্গের মৃত্যুতে হিন্দুরা অশৌচ করে ৷ অর্থ্যৎ প্রিয়জনের মৃত্যুতে কঠোর ব্রহ্মচর্য পালন করে শ্রাদ্ধের উপযুক্ততা অর্জনই অশৌচ ৷ অশৌচ হিন্দুসমাজের একটি প্রচীন রীতি বা সংস্কার ৷
১৷ জননাশৌচ: কেউ জন্মগ্রহণ করলে যে অশৌচ হয় ৷ তবে এটার প্রচলন ততটা নেই ৷
২৷ মরণাশৌচ: কারও মৃত্যুতে যে অশৌচ পালন করতে হয় ৷
মাতাপিতার মৃত্যুর পর হবিষ্যান্ন বা ফল ফলাদি খেয়ে জীবনধারণ করতে হয় ৷ এসময় কঠোর ব্রহ্মচর্য পালন করতে হয় ৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যাক্তির উদ্দেশ্যে জল ও দুগ্ধ প্রদান করতে হয় ৷ পিতামাতার মৃত্যুর পর ৪র্থ ও ১০ম দিনে পিন্ড দান করতে হয় ৷ এই পিন্ডকে বলে পূরকপিন্ড ৷ পূরকপিন্ড দিতে হয় মোট দশটি ৷ অশৌচান্তে মস্তক মুন্ডন করে পরিধান করতে হয় নববস্ত্র ৷
দিল্লী-গুড়গাঁও এক্সপ্রেসওয়ে
দিল্লি-গুড়গাঁও এক্সপ্রেসওয়ে রাজধানী শহর দিল্লির সঙ্গে দিল্লির উপনগরী শহর গুড়গাঁওকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার। এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মানে খরচ হয়েছে ১০ বিলিওন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে। এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।
অভঙ্গ
অভঙ্গ () হল এক ধরনের ভক্তিমূলক কবিতা। এগুলি হিন্দু দেবতা বিঠোবার স্তুতিতে গাওয়া হয়। "অভঙ্গ" শব্দটির অর্থ "যা অবিচ্ছিন্ন"। এটি কবিতাগুলির সরল ভঙ্গিমার ক্ষেত্রে প্রযোজ্য। ভজন গানের কেন্দ্র অন্তর্মুখী যাত্রা। অন্যদিকে অভঙ্গগুলি সম্প্রদায়গত অভিজ্ঞতার কথা বলে। অভঙ্গগুলিকে কবিতার ওভি বর্গের অন্তর্ভুক্ত করা হয়। এগুলি সাধারণত ভক্তরা পণ্ঢরপুরে তীর্থযাত্রার সময় গেয়ে থাকেন।
অভঙ্গের কয়েকজন বিশিষ্ট গায়ক হলেন ভীমসেন যোশী, সুরেশ ওয়াডেকর, রঞ্জনী, গায়ত্রী, অরুণা সাইরাম ও জিতেন্দ্র অভিষেকী। এগুলি ধ্রুপদি ও লঘু সঙ্গীত উভয় ধারার গায়করাই গান।
অনুপ চেতিয়া
অণুপ চেতিয়া বা অণুপ চেটিয়া () (আসল নাম গোলাপ বড়ুয়া সুনীল বড়ুয়া, ভাইজান বা আহমেদ নামেও পরিচিত) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।
চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাঁকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাঁকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাঁকে আটক রাখা হয়।
চেতিয়াকে যেসব অভিযোগে অভিযুক্ত করা হয় :
এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।
১৯৯৭ সালে তাঁর গ্রেফতারের পর থেকে ভারত সরকার অণুপ চেটিয়াকে হস্তান্তর করতে বাংলাদেশকে বলে আসছিল। অণুরোধটি বাংলাদেশ রাষ্ট্র কর্তৃক প্রত্যাখ্যাত হয়েছিল এই ভিত্তিতে যে দুই দেশের একটি বন্দী বিনিময় চুক্তি ছিলো না।
ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।
৭ ডিসেম্বর , ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতিমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।
যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।
অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।
বীরশিলা
বীরশিলা (কন্নড় ভাষায়: বীরগল্লু, তামিল ভাষায়: নাটুকাল) হল এক ধরনের স্মারক শিলা। এটি সাধারণত যুদ্ধে মৃত কোনও বীরপুরুষের সম্মানে স্থাপন করা হয়। খ্রিস্টপূর্ব ৩য় শতাব্দী থেকে খ্রিস্টীয় ১৮শ শতাব্দীর মধ্যবর্তী সময়ে স্থাপিত এই ধরনের বীরশিলাগুলি সারা ভারতের নানা স্থানে দেখা যায়। বীরশিলা এক ধরনের উৎকীর্ণ শিলাখণ্ড। এতে বিভিন্ন ধরনের কারুশিল্প, দেওয়ালচিত্র বা মূর্তি খোদিত থাকে। এগুলি সাধারণত স্মারকশিলার আকৃতিবিশিষ্ট হয় এবং কোনও কোনও ক্ষেত্রে নিচে যুদ্ধের ঘটনাবলিও উৎকীর্ণ থাকে। ইতিহাসবিদ উপিন্দর সিংয়ের মতে, এই ধরনের স্মারকশিলা সর্বাধিক সংখ্যায় পাওয়া গিয়েছে ভারতের কর্ণাটক রাজ্যে। কর্ণাটকে প্রায় ২,৬০০ বীরশিলা আবিষ্কৃত হয়েছে। এগুলির মধ্যে প্রাচীনতম শিলাটি খ্রিস্টীয় ৫ম শতাব্দীর। স্মারকশিলা স্থাপনের প্রথাটি শুরু হয়েছিল লৌহযুগে (খ্রিস্টপূর্ব ১০০০-৬০০০ অব্দ)। তবে বেশিরভাগ স্মারকশিলা স্থাপিত হয় খ্রিস্টীয় ৫ম থেকে ১৩ শতাব্দীর মধ্যবর্তী সময়ে।
একটি বীরশিলা সাধারণত তিনটি প্যানেলে বিভক্ত থাকে। তবে ঘটনা অনুসারে কখনও কখনও চারটি বা পাঁচটি প্যানেলও দেখা যায়। উপরের প্যানেলটিতে শিবলিঙ্গ প্রভৃতি দেবতার চিত্র থাকে। মধ্যের প্যানেলটিতে বীরপুরষটির ছবি। সেই ছবিতে দেখা যায় স্বর্গের অপ্সরারা তাঁকে একটি পালকিতে বা সিংহাসনে করে নিয়ে চলেছেন। নিচের প্যানেলটিতে যুদ্ধের দৃশ্য অঙ্কিত থাকে। কর্ণাটকের বেটাগেরিতে প্রাপ্ত বীরশিলাটি অন্যতম সুউচ্চ বীরশিলা। এটির উচ্চতা ১২ ফুট।
তামিলনাড়ু রাজ্যে পুরাতত্ত্ব বিভাগ কয়েকশো বীরশিলা আবিষ্কার করেছে। এগুলি যুদ্ধে নিজ সম্প্রদায় বা অঞ্চলের জন্য প্রাণদানকারী যোদ্ধাদের স্মৃতিতে স্থাপিত হয়েছিল। এই সব বীরশিলার গায়ে উৎকীর্ণ হয়েছে সংশ্লিষ্ট যোদ্ধার কার্যবিবরণী, যুদ্ধের বিবরণ এবং যে রাজা যুদ্ধ করেছিলেন, তাঁর নাম। এই বীরশিলাগুলি একক বা সমষ্টি আকারে স্থাপিত হয়েছে। অনেক বীরশিলা কোনও গ্রামের বাইরে একটি সেচ পুষ্করিণী বা হ্রদের ধারে স্থাপিত হয়েছিল।
খ্রিস্টীয় ৯ম শতাব্দীর পল্লব রাজা দন্তীবর্মণের সময়কালের একটি বীরশিলায় এক যোদ্ধাকে সুন্দর পোষাক পরিহিত অবস্থায় একটি বর্শা হাতে অশ্বচালনা করতে দেখা যায়। উসিলামপট্টির পাপ্পাপট্টিতে আরেকটি বীরশিলা পাওয়া গিয়েছে। এটি সম্ভবত খ্রিস্টীয় ১৮শ শতাব্দীর। এতে নায়কোচিত ভঙ্গিমায় এক যোদ্ধাকে দেখা যায়। তাঁর পাশে দেখা যায় ফুল হাতে তাঁর স্ত্রীকে। ২,৩০০ বছর আগে সঙ্গম যুগ থেকেই বীরশিলা স্থাপনের প্রথা চলে আসছে। ১৮০০ খ্রিস্টাব্দ নাগাদ নায়ক বা নায়ক-উত্তর যুগ পর্যন্ত এই ধরনের শিলা স্থাপিত হয়েছে।
২০১৪ সালের মার্চ মাসে তুতিকোরিন জেলার বেল্লালানকোট্টাই থেকে খ্রিস্টীয় ৮ম শতাব্দীর পাণ্ড্য রাজ্যের একটি বীরশিলা পাওয়া যায়। এতে তামিল ‘বট্টেলুট্টু’ লিপিতে একটি লেখ উৎকীর্ণ রয়েছে। আরেকটি বীরশিলা এক নারী তাঁর স্বামীর উদ্দেশ্যে স্থাপন করেছিলেন। উক্ত ব্যক্তি গ্রামে বিচরণরত গবাদি পশুর উপর আক্রমণকারী এক চিতাবাঘকে মেরেছিলেন। সবক্ষেত্রেই বীরশিলা কোনও ব্যক্তির সম্মানে স্থাপিত হত না। আতাকুর শিলালিপি হল এমনই একটি বীরশিলা। এটি ৯৩৯ খ্রিস্টাব্দে স্থাপিত হয়। এতে ধ্রুপদি কন্নড় ভাষায় একটি কাব্যিক লেখ উৎকীর্ণ রয়েছে। এটি পশ্চিম গঙ্গ রাজা দ্বিতীয় বুটুগের প্রিয় কুকুরটির মৃত্যু উপলক্ষ্যে উৎকীর্ণ হয়। সেই কুকুরটি একটি বুনো ভালুকের সঙ্গে লড়াই করতে গিয়ে মারা গিয়েছিল।
সুবিন্দু
সুবিন্দু বা জেনিথ () বলতে কোনও নির্দিষ্ট স্থানের 'সরাসরি উপরের' বিন্দুটিকে বোঝায়। কাল্পনিক খ-গোলকের উপর এর অবস্থান কল্পনা করা হয়। 'উপর' বলতে ঐ স্থানে ক্রিয়াশীল মহাকর্ষ বলের অভিমুখের উল্লম্ব বিপরীত অভিমুখ বোঝায়। এর বিপরীতে, অর্থাৎ মহাকর্ষ বলের অভিমুখে অবস্থান করে কুবিন্দু বা 'নাদির'। সুবিন্দু হল খ-গোলকের উচ্চতম বিন্দু (অর্থাৎ মহাকর্ষ বলের উৎস থেকে সর্বাধিক দূরত্বে অবস্থিত)।
কুবিন্দু
কুবিন্দু বা নেদির () (উৎস / ALA-LC: "naẓīr", অর্থ "প্রতিরূপ") হল কোনও স্থানের সরাসরি 'নিচে' অবস্থিত বিন্দু। ঐ স্থানের অনুভূমিক একটি কাল্পনিক সমতলের অভিলম্ব বরাবর নির্দেশযোগ্য দুইটি দিকের এটি অন্যতর। অভিলম্বের অন্য মুখ, অর্থাৎ আলোচ্য স্থানের সরাসরি 'উপর' দিকে অবস্থিত বিন্দুটি হল সুবিন্দু। সাধারণভাবে কুবিন্দুকে যে কোনও স্থানে ক্রিয়াশীল মহাকর্ষ বলের অভিমুখে অবস্থিত নিম্নতম বিন্দু হিসেবে কল্পনা করা হয়। জ্যোতির্বিজ্ঞান, ভূ-পদার্থবিজ্ঞান, আবহবিজ্ঞান প্রভৃতি শাস্ত্রে কুবিন্দুর ধারণা গুরুত্বপূর্ণ।
মিমার সিনান
কোচা মিমার সিনান আগা (, "প্রধান স্থপতি সিনান আগা"; আধুনিক তুর্কি: Mimar Sinan, (মিমার সিনান), , "স্থপতি সিনান") ( ১৪৮৯/১৪৯০ – ১৭ জুলাই ১৫৮৮) ছিলেন প্রধান উসমানীয় স্থপতি () এবং সুলতান প্রথম সুলেইমান, দ্বিতীয় সেলিম এবং তৃতীয় মুরাদের বেসামরিক প্রকৌশলী ছিলেন। তিনি প্রায় ৩০০রও অধিক প্রধান স্থাপত্য এবং বিদ্যালয়ের মত আরও অন্যান্য প্রগতিশীল প্রকল্প নির্মাণের দায়িত্বে নিয়জিত ছিলেন। তার শিক্ষানবিশগণ পরবর্তীতে ইস্তাম্বুলের সুলতান আহমেদ মসজিদ, মোস্টারে স্টারি মোস্ট-এর নকশা করেন এবং মুঘল সাম্রাজ্যের তাজমহলের নকশা তৈরিতে সহায়তা করেন।
পাথুরে খোঁদাইশিল্পীর পুত্র হওয়ার বদৌলতে তিনি পিতার কাছ থেকে কারিগরি শিক্ষা লাভ করেন এবং একজন সামরিক প্রকৌশলী হয়ে ওঠেন। অল্প সময়ের মধ্যেই তিনি ধাপে ধাপে পদোন্নতির মাধ্যমে উসমানীয় সাম্রাজ্যের আগা উপাধি লাভ করেন। জানিসারিদের সঙ্গে যুদ্ধাভিযানে থাকার সময় তিনি তার স্থাপত্য এবং প্রকৌশলী দক্ষতাকে আরও উন্নত করেন, এবং রাস্তা, সেতু,
এবংজলাধারের মত সকল প্রকার প্রতিরক্ষামূলক এবং সামরিক স্থাপনায় সসুদক্ষ হয়ে ওঠেন। পঞ্চাশ বছর বয়সে সেনাবাহিনীতে অর্জিত কারিগরি দক্ষতা প্রয়োগের মাধ্যমে দৃষ্টিনন্দন ধর্মীয় স্থাপনা এবং সকল প্রকার বেসামরিক স্থাপনা নির্মাণের ফলস্বরূপ তিনি প্রধান রাজ স্থপতি হিসেবে নিয়োগপ্রাপ্ত হন। একটানা পঞ্চাশ বছর তিনি এই পদেই বহাল ছিলেন।
তার সবচেয়ে দৃষ্টিনন্দন কাজ হল এদ্রিনের সেলিমিয়ে মসজিদ, যদিও ইস্তাম্বুলের সুলায়মানিয়ে মসজিদের জন্যই তিনি বেশী পরিচিত। তিনি একটি বিস্তৃত সরকারি বিভাগ পরিচালনা করতেন এবং তার বহু সহকারীকে তিনি প্রশিক্ষণ দিয়েছিলেন যারা পরবর্তীতে তাঁদের নিজ কর্মক্ষেত্রে খ্যাতিলাভ করেছিলেন, এদের অন্যতম হল সদফদার মেহমেদ আগা, যিনি সুলতান আহমেদ মসজিদের নকশা করেছিলেন। সিনানকে প্রাচীন অটোম্যান স্থাপত্যের সর্বশ্রেষ্ঠ স্থপতি বলে মনে মরা হয়, এবং পাশ্চাত্যে তার সমসাময়িক স্থপতি মাইকেল এঞ্জেলোর সঙ্গে তাকে তুলনা করা হয়। মাইকেল এঞ্জেলো এবং রোমে সেইন্ট পিটার ব্যাসিলিকার ব্যাপারে তার পরিকল্পনার জন্য ১৫০০ সাল থেকেই ইস্তাম্বুলে বিখ্যাত ছিলেন, যখন তিনি লিওনার্দো দা ভিঞ্চির সঙ্গে গোল্ডেন হর্ন ব্রিজের পরিকল্পনা জমা দেয়ার জন্য সাব্লাইম পোর্ট কর্তৃক আমন্ত্রিত হয়েছিলেন।
তার স্থাপত্যের সবচেয়ে গুরুত্বপূর্ণ নমুনা হল মসজিদ আল-হারাম। তার দাপ্তরিক কার্যতালিকা "তাজকিয়াত-আল-আবনিয়া" অনুযায়ী ৫০ বছরের স্থাপত্য পেশাজীবনে তিনি ৪৭৬ টি দালান (যার মাঝে ১৯৬ টি দালান এখনো বিদ্যমান) নির্মাণ করেন অথবা নির্মাণ তদারকি করেন। সম্ভবত এই সবগুলোর নকশা তিনি করেননি, নিজ দপ্তরের স্থপতিদের কৌশলের উপরও তিনি নির্ভর করতেন এবং তাদের কাজের কৃতিত্ব নিয়ে নিতেন। একজন জেনিজারি ও সুলতানের দাস হিসেবে, তার প্রাথমিক দায়িত্ব ছিল সুলতানের প্রতি। অবসর সময়ে তিনি সাম্রাজ্যের প্রধান দাপ্তরিকদের জন্যেও ভবনের নকশা করতেন। তার সহকারীদেরকে তিনি প্রদেশের কম গুরুত্বপূর্ণ ভবনগুলো নির্মাণের জন্য নিজ প্রতিনিধি হিসেবে পাঠাতেন।
ইঙ্গ-আফগান যুদ্ধ
ইঙ্গ-আফগান যুদ্ধ দ্বারা বোঝায়:
১৯৭৮ সালের বাংলাদেশী চলচ্চিত্রের তালিকা
১৯৭৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৭টি চলচ্চিত্র মুক্তি পায়।
১৯৭৯ সালের বাংলাদেশী চলচ্চিত্রের তালিকা
১৯৭৯ সালে বাংলাদেশে মুক্তিপ্রাপ্ত চলচ্চিত্রের তালিকা।
অলিম্পিকে স্পেন
স্পেন প্রথম অলিম্পিক গেমসে অংশগ্রহণ করে ১৯০০ সালে। অভিষেকের পর থেকে এ পর্যন্ত সকল অলিম্পিক গেমসে প্রতিদ্বন্দ্বিতা করেছে। স্পেন শীতকালীন অলিম্পিক গেমসের শুরুতে অংশগ্রহণ না করলেও ১৯৩৬ গেমস থেকে প্রতিটি গেমসে প্রতিদ্বন্দ্বিতা করে আসছে।
স্পেনীয় ক্রীড়াবিদগন গ্রীষ্মকালীন অলিম্পিকে ১৩১টি এবং শীতকালীন অলিম্পিক গেমসে ২টি পদক জিতেছে। সবচেয়ে বেশি পদক জিতেছে সেইলিংয়ে।
দিগন্ত
দিগন্ত বা দিকচক্রবাল বলতে সাধারণ দৃষ্টিতে পৃথিবী ও আকাশের সীমারেখাটিকে বোঝায়। অধিকাংশ স্থানে প্রকৃত দিগন্তরেখাটি গাছপালা, বাড়িঘর ইত্যাদির দ্বারা দৃষ্টিসীমার বাইরে থেকে যায়। এই সমস্ত ক্ষেত্রে গাছপালা ইত্যাদির দ্বারা চিহ্নিত পৃথিবী ও আকাশের দৃশ্যমান ভেদরেখাটিকে বলা হয় "দৃশ্যমান দিগন্ত"।
দিগন্ত শব্দটি এসেছে সংস্কৃত दिगन्त ("দিগন্ত=দিক্‌+অন্ত" অর্থাৎ দিকের শেষ) থেকে।
((সংজ্ঞা:))কোনো নির্দিষ্ট একটি অবস্থান থেকে আমাদের দৃষ্টিসীমার মধ্যে যে স্থানে আকাশ এবং ভূপৃষ্ঠ সংযোগের দরুণ যে বৃত্তচাপীয় কাল্পনিক আপেক্ষিক সীমারেখা সৃষ্টি হয় তাকে দিগন্তরেখা বলে।
রাজনৈতিক আমূল-সংস্কারবাদ
রাজনৈতিক আমূল সংস্কারবাদ (বা সহজভাবে, রাষ্ট্রবিজ্ঞানের ভাষায়, আমূল সংস্কারবাদ) পরিভাষাটি সেই সকল রাজনৈতিক মূলনীতিকে নির্দেশ করে যেগুলো বৈপ্লবিক প্রক্রিয়ার মাধ্যমে সমাজ কাঠামো পরিবর্তন এবং মৌলিক পন্থায় মূল্যবোধ কাঠামোকে বদলানোর দিকে নজর দেয়। এর মূল ইংরেজি শব্দ র‍্যাডিকেল এসেছে ল্যাটিন শব্দ র‍্যাডিক্স (মূল) থেকে, তবে গোটা রাজনৈতিক ব্যবস্থাকে বোঝার জন্য ১৮শ শতক থেকে রাজনৈতিক ক্ষেত্রে র‍্যাডিকেল শব্দটি ব্যবহৃত হওয়ায় শব্দটির সংজ্ঞার্থ বদলে গেছে এবং অদ্যবধি বৈপ্লবিক সমাজ পরিবর্তনের সমার্থক "শিকড়ে/আমূল পরিবর্তন" সংজ্ঞার্থটি বজায় রেখেছে। ঐতিহাসিকভাবে, আমূল সংস্কারবাদ বলতে এককভাবে শুধুমাত্র সংস্কারবাদী বামপন্থীদের (দুর-বামপন্থী রাজনীতি বিষয়শ্রেণীর অন্তর্ভুক্ত ) বোঝানো হতো এবং কখনোবা দুর ডানপন্থী রাজনীতিকেও এর অন্তর্ভুক্ত করা হত, যদিও বৈপ্লবিক বিষয়বস্তু এগুলোর মাঝে উপস্থিত ছিল; উল্লেখযোগ্য ব্যতিক্রম হল যুক্তরাষ্ট্র যেখানে সংস্কারবাদ বলতে সংস্কারবাদী ডান এবং সংস্কারবাদী বামদের মধ্যকার রাজনৈতিক চরমপন্থিদেরকে বোঝানো হত। রাজনৈতিক মতবাদ বর্ণালির প্রথাগত সংজ্ঞানুযায়ী, রাজনৈতিক বর্ণালীর ডানপন্থায় সংস্কারবাদের বিপরীত পরিভাষা প্রতিক্রিয়াশীল।
১৯ শতকের "সাইক্লোপিডিয়া অব পলিটিকাল সাইন্স" (১৮৮১, ১৮৮৯) এর মতে "আমূল সংস্কারবাদ বৈশিষ্ট্য তাদের মূলনীতির তুলনায় তাদের প্রয়োগবিধির উপর অধিক নির্ভরশীল।" রক্ষণশীলগণ প্রায়শই সংস্কারবাদ শব্দটিকে ব্যাঙ্গাত্মকভাবে ব্যবহার করে, যেখানে আবার সমসাময়িক বামপন্থী সংস্কারবাদীরা একে রক্ষণশীল অর্থে বিদ্রূপাত্মকভাবে ব্যবহার করে; এ কারণে আমূল সংস্কারবাদী, সংস্কারবাদ এবং রাজনৈতিক আমূল সংস্কারবাদ বলতে দুর বাম, (কট্টর ডান, এবং সংস্কারবাদী বাম), এবং দুর ডান (কট্টর ডান, সংস্কারবাদী ডান) দেরকে বোঝানো হয়।
১৯৮০ সালের বাংলাদেশী চলচ্চিত্রের তালিকা
১৯৮০ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৭টি চলচ্চিত্র মুক্তি পায়।
করিমগঞ্জ লোকসভা কেন্দ্র
করিমগঞ্জ লোকসভা নির্বাচনী এলাকা উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। এই আসনটি তফসিলি জাতি অন্তর্ভুক্ত প্রার্থীদের জন্য সংরক্ষিত করা হয়।
করিমগঞ্জ লোকসভা সমষ্টি নিম্নলিখিত বিধানসভা খন্ডের মধ্যে গঠিত হয়ঃ-
তাজ ক্লাব হাউস, চেন্নাই
তাজ ক্লাব হাউস হচ্ছে ভারতের চেন্নাইয়ে অবস্থিত হোটেল তাজ গ্রুপের চতুর্থ হোটেল। পূর্বে তাজ মাউন্ট রোড নামে পরিচিত, এটি একটি পাঁচ তারকা হোটেল। হোটেলটি আন্না সালাইয়ের ক্লাবহাউস রোডে তাজ কন্নেমারা হোটেল বরাবর অবস্থিত, যা তাজ গ্রুপের আরেকটি প্রপার্টি। তাজ গ্রুপের সহযোগী তাজ জিভিকে(GVK) হোটেল ও রিসোর্ট লিমিটেড এর মালিকানাধীন এবং ₹১,৬০০ মিলিয়ন ডলার ব্যয়ে নির্মিত। এটি ২০০৮ সালের ডিসেম্বরে খোলা হয়। হোটেলটি ম্যাকেঞ্জি ডিজাইন ফেজ হসপিটালিটি এর থম ক্যাটাল্লো দ্বারা ডিজাইন করা হয়েছে।
হোটেলটি একটি ৪৫,০০০ বর্গ ফুট নীল কাচ দ্বারা আবৃত সাত তলা উচ্চতা বিশিষ্ট যেখানে ১৬টি স্যুইট সহ ২২০টি কক্ষ রয়েছে। এতে অন্তর্ভূক্ত রয়েছে ৩৮টি সুপিরিয়র কক্ষ, ১০৭টি ডিলাক্স রুম, ৫৯টি প্রিমিয়াম কক্ষ, নয়টি নির্বাহী স্যুইট (৫০০ বর্গ ফুট), ছয়টি ডিলাক্স স্যুইট (৬৬২ বর্গ ফুট) এবং একটি প্রেসিডেন্সিয়াল স্যুইট (৩,৫০০ বর্গ ফুট)। নিচতলার ৩,৩০০ বর্গ ফুট ব্যাংকুইট (ভোজ কক্ষ), দ্যা সামিট, ৪০০ জন পর্যন্ত অতিথি ধারণ করতে পারে। ষষ্ঠ তলায় সর্বোচ্চ ৩০ জন লোকের ধারণক্ষমতাসম্পন্ন দুইটি মিটিং কক্ষ এবং ১২ জন লোকের ধারণক্ষমতাসম্পন্ন একটি বেডরুম রয়েছে।
রেস্টুরেন্টসমূহের মধ্যে রয়েছে ক্লাব হাউজ যা একটি ডাইনিং রেস্টুরেন্ট যেখানে ইউরোপীয় খাবার পাওয়া যায়, বিয়ন্ড ইন্ডাস যেখানে পাঞ্জাবী, রাওয়ালপিণ্ডী ও সিন্ধি খাবার এবং ওয়াইন পরিবেশিত হয়, কেফিতে ভূমধ্যসাগরীয় খানা, ব্লেন্ড বার, ব্রিউ কফি ও চা এবং ডেলিতে স্যান্ডউইচ, সুস্বাদু চকোলেট ইত্যাদি পাওয়া যায়। এছাড়াও হোটেলটিতে সুইমিং পুল, জিমনেশিয়াম এবং ইয়োগা ইত্যাদি সুবিধাও বিদ্যমান রয়েছে।
এসআরএম বিশ্ববিদ্যালয়
এসআরএম ইনস্টিটিউট অব সাইন্স অ্যান্ড টেকনোলজি (পূর্বে নামঃ "এসআরএম বিশ্ববিদ্যালয়") হলো ভারতের একটি বেসরকারি বিশ্ববিদ্যালয়। এটি তামিলনাড়ু রাজ্যের চেন্নাই শহরে অবস্থিত। বিশ্ববিদ্যালয়টির সারা ভারত জুড়ে মোট ৭টি শাখা রয়েছে৷ চারটি তামিলনাড়ুতে- "এসআরএম কাট্টানকুলাত্থুর", "এসআরএম রামাপুরম", "এসআরএম ভাডাপলানি" ও "এসআরএম তিরুচিরাপল্লী" এবং বাকি তিনটে দিল্লি এন.সি.আর, সোনিপাত ও গ্যাংটক- এই শহরগুলিতে অবস্থিত​।
দিগংশ
দিগংশ হল গোলীয় স্থানাঙ্ক পদ্ধতিতে ব্যবহৃত এক রকম কৌণিক পরিমাপ। পর্যবেক্ষকের অবস্থানবিন্দু (মূলবিন্দু) থেকে অপর একটি বিন্দু পর্যন্ত বিস্তৃত ভেক্টর রেখাংশকে একটি প্রামাণ্য সমতলে অভিক্ষেপ করা হয়। অভিক্ষিপ্ত ভেক্টর ও প্রামাণ্য সমতলের প্রামাণ্য ভেক্টরের মধ্যে উৎপন্ন কোণকে বলে দিগংশ।
উদাহরণ হিসেবে আকাশে অবস্থিত কোনও তারার কথা ধরা যেতে পারে। তারাটি হল পূর্বোল্লিখিত অপর বিন্দু, প্রামাণ্য সমতল হল দিগন্ত নির্ধারিত সমতল বা সমুদ্রপৃষ্ঠ, এবং প্রামাণ্য ভেক্টরের অভিমুখ হল উত্তর দিক। এই অবস্থায় দিগংশ হবে উত্তরাভিমুখী ভেক্টর ও তারাটির দিগন্তে অভিক্ষিপ্ত অবস্থানের অন্তর্বর্তী কোণ।
দিগংশের পরিমাপ করা হয় ডিগ্রী (°) এককে। ধারণাটি দিক নির্ণয়, প্রকৌশল, গোলন্দাজি, জ্যোতির্মিতি ও মানচিত্রাঙ্কনে ব্যবহৃত হয়।
তাজমহল হোটেল, দিল্লি
তাজমহল হোটেল হচ্ছে ভারতের রাজধানী দিল্লিতে অবস্থিত একটি ৫ তারকা হোটেল। দিল্লির লুইটেনস এ অবস্থিত, ইন্ডিয়া গেটের দক্ষিণ-পশ্চিম দিকে ১১ তলা বিশিষ্ট হোটেলটি শহরটিতে মুঘল স্থাপত্যশৈলীর একটি অন্যতম উদাহরণ এবং গোলাপী ধোলপুর বেলেপাথর দ্বারা বাগানের ভিতর নির্মিত । হোটেলটিতে ২৯৪টি লাক্সারী কক্ষ এবং ২৭টি ডিলাক্স স্যুইট রয়েছে ।
মার্কসবাদ-লেনিনবাদ-মাওবাদ
মার্কসবাদ-লেনিনবাদ-মাওবাদ বা মালেমাবাদ () হচ্ছে একটি রাজনৈতিক দর্শন যেটি মার্কসবাদ-লেনিনবাদ এবং মাওবাদের কিছু দিকের ভিত্তির উপর প্রতিষ্ঠিত।
"মাওবাদ" ১৯৬০-এর দশকের পর থেকে "মাও সেতুং চিন্তাধারা"র সমার্থক হিসেবে বিবেচিত (এছাড়াও এটি "মার্কসবাদ- লেনিনবাদ মাও চিন্তাধারা" নামে পরিচিত) — যখন অনেক সংশোধনবাদ বিরোধী মার্কসবাদী সংগঠন চীন-সোভিয়েত বিভাজন অনুসরণ করতে গিয়ে চীনের পক্ষ গ্রহণ করে — ১৯৯৩ সাল পর্যন্ত এটি চলতে থাকে যতক্ষণ না, বিপ্লবী আন্তর্জাতিকতাবাদী আন্দোলন (রিম) মার্কসবাদ-লেনিনবাদের নতুন ও উচ্চতর স্তর হিসেবে মার্কসবাদ-লেনিনবাদ-মাওবাদ কে বিধিবদ্ধ করে। এটি মাওবাদী আন্দোলনে ফাটল সৃষ্টি করে, মাও সেতুং চিন্তাধারার অনুগামীরা রিম ত্যাগ করে এবং মার্কসবাদী-লেনিনবাদী পার্টি ও সংগঠনসমূহের আন্তর্জাতিক সম্মেলন-এ সমবেত হয়।
কোসা (মাওবাদী)
কাদ্রি সত্যনারায়ণ রেড্ডি (), 
সাধারণভাবে কোসা() গেরিলা নামে পরিচিত, হচ্ছেন একজন ভারতের মাওবাদী কমিউনিস্ট পার্টির কেন্দ্রীয় কমিটির সদস্য। ভারতের কমিউনিস্ট পার্টি (মাওবাদী) ভারতের একটি কমিউনিস্ট পার্টি এবং ভারতে মাওবাদী বিদ্রোহী হবার কারণে নিষিদ্ধ।
মত্ত রবিকুমার
মত্ত রবিকুমার () (মৃত্যু ১৬ জুন, ২০০৬) ছাড়াও নামে পরিচিত, রবি কুমার, গেরিলা নাম শ্রীধর বা অনিল ভারতের কমিউনিস্ট পার্টি (মাওবাদী) দলের অন্ধ্রপ্রদেশ রাজ্য কমিটির সদস্য বিশিষ্ট নেতা ছিলেন। তিনি ১৯৬৮ সালে বিপ্লবী আন্দোলনে যোগ দেন। ২০০৬ সালে তিনি পুলিশ বাহিনীর সঙ্গে একটি সম্মুখযুদ্ধে নিহত হয়েছেন। সেই সময়ে, তিনি কৃষ্ণা জেলা এবং গুন্টুর জেলায় দলের স্কোয়াড অপারেশনের দায়িত্ব পালন করছিলেন।
পূর্ব ত্রিপুরা লোকসভা কেন্দ্র
পূর্ব ত্রিপুরা লোকসভা কেন্দ্র হল উত্তর-পূর্বাঞ্চলীয় ভারতের ত্রিপুরা রাজ্যের দুই লোকসভা অন্যতম। আসনটি তফসিলী উপজাতিদের জন্য সংরক্ষিত করা হয়। ১৯৫২ সনে প্রথম নির্বাচনে গণমুক্তি আন্দোলনের নেতা দশরথ দেব আসনটিতে প্রতিনিধিত্ব করেন ।
পূর্ব ত্রিপুরা লোকসভা কেন্দ্র নিম্নলিখিত বিধানসভা খন্ডে গঠিত হয়েছে:
টীকা
এই নির্বাচনকে সামনে রেখে সংসদে দুই প্রতিনিধিদের সঙ্গে ত্রিপুরার এক লোকসভা কেন্দ্র হয়ে ওঠে। দুই প্রতিনিধি ভারতের কমিউনিস্ট পার্টির দশরথ দেবর এবং
ভারতীয় জাতীয় কংগ্রেসের বর্মা বংশী দেবের ছিল।
স্যাফো
স্যাফো ছিলেন একজন গ্রিক গীতিকাব্য রচয়িতা। তিনি লেসবস দ্বীপে জন্মগ্রহণ করেন। আলেকসান্দ্রীয়রা নয়জন গীতিকাব্যের কবির তালিকায় তাঁকে অন্তর্ভুক্ত করেছিলেন। তাঁর জন্মকাল ৬৩০ থেকে ৬১২ খ্রিস্টপূর্বাব্দের মধ্যে কোনো এক সময়, এবং বলা হয় যে তিনি ৫৭০ খ্রিস্টপূর্বাব্দ নাগাদ মারা যান, কিন্তু তাঁর জীবন সম্পর্কে নির্দিষ্ট করে প্রায় কিছুই জানা যায় না। তাঁর কবিতা প্রাচীন যুগের অধিকাংশ সময়ে সুপরিচিত এবং আদৃত হলেও এখন তার অধিকাংশই হারিয়ে গেছে; অবশ্য টিকে থাকা সামান্য কিছু কাব্যাংশের মাধ্যমেই তাঁর অপরিমেয় সুখ্যাতি বজায় আছে।
স্যাফোর জীবন সম্পর্কে জানার জন্য সমসাময়িক উৎস বলতে আছে কেবল তাঁর নিজের কবিতা, এবং পণ্ডিতরা এর জীবনীমূলক পাঠের বিষয়ে সন্দিহান। পরবর্তীতে রচিত জীবনীমূলক লেখাপত্রও নির্ভরযোগ্য নয়।
দুর্গাপুর এক্সপ্রেসওয়ে
দুর্গাপুর এক্সপ্রেসওয়ে ভারত এর রাজ্য পশ্চিমবঙ্গ এ অবস্থিত। এর মোট দৈর্ঘ্য ৬৫ কিলোমিটার (৪০ মাইল)।এটি কলকাতর কাছে ডানকুনি থেকে শুরু করে পালসিট পর্যন্ত গেছে। ডানকুনির কাছে এটি ৬ নং জাতীয় সড়ক (ভারত) এর সঙ্গে যুক্ত।এই এক্সপ্রেসওয়েটি ২ নং জাতীয় সড়ক (ভারত) ও এএইচ১ এর অংশ। রাস্তাটি হাওড়া-বর্ধমান কর্ড লাইনের প্রায় সমান্তরালে গেছে।
এই এক্সপ্রেসওয়েটি কলকাতা ও দুর্গাপুর এর সঙ্গে যোগাযোগ ব্যবস্থার উন্নতি ঘটিয়েছে ।ফলে আসানসোল-দুর্গাপুর শিল্পাঞ্চলের সঙ্গে কলকাতা ও কলকাতা বন্দর এর যোগাযোগ সহজ হয়েছে।
মাত্রাকচি নাসুহ
নাসুহ বিন কারাগোজ বিন আবদুল্লাহ আল-ভিসোকাভি আল-বসনাভি (; ) (১৪৮০ - ১৫৬৪) ছিলেন ১৬শ শতাব্দীতে উসমানীয় সাম্রাজ্যের একজন বসনিয়াক বংশোদ্ভূত কূটনৈতিক, পলিমেথ, গণিতবিদ, শিক্ষক, ইতিহাসবিদ, ভূগোলবিদ, মানচিত্রবিদ, তলোয়ার যোদ্ধা, চিত্রশিল্পী, নাবিক, আবিষ্কারক ও অনুচিত্রশিল্পী। তিনি তার উদ্ভাবিত মাত্রাক নামক খেলার কারণে মাত্রাকচি নাসুহ নামে পরিচিত। এছাড়াও অস্ত্রের উপর পারদর্শিতার জন্য তিনি "নাসুল আল-সিলাহি" বা "তলোয়ারমানব নাসুহ" নামেও পরিচিত ছিলেন। তিনি কয়েকজন উসমানীয় সুলতানের অধীনে দায়িত্বপালন করেছেন। তিনি এন্দেরুন মক্তবের শিক্ষক ছিলেন।
মাত্রাকচি নাসুহ বসনিয়ান শহর ভিসোকোতে জন্মগ্রহণ করেন। তিনি দক্ষ তলোয়ার চালনাকারী ও শুটার ছিলেন। তিনি পাঁচটি ভাষায় কথা বলতে পারতেন। তিনি উসমানীয় নৌবাহিনীতে ভর্তি হয়েছিলেন।
দীর্ঘদিন গণিত ও জ্যামিতি অধ্যয়ন করার পর তিনি "জামালুল কুত্তাব" ও "কামালুল হিসাব" গ্রন্থ রচনা করেন। এগুলি তিনি সুলতান প্রথম সেলিমকে প্রদান করেছিলেন। এছাড়াও তিনি "মাজমাওত তাভারিহ" ও "সুলাইমাননামা" গ্রন্থ রচনা করেছেন। এই গ্রন্থগুলিতে ১৫২০ থেকে ১৫৪৩ সালের মধ্যকার ঐতিহাসিক বিবরণ রয়েছে। এছাড়াও তিনি সুলতান প্রথম সুলাইমানের পারস্য অভিযান নিয়ে "ফাতিহনামা-ই কারাবুগদান" গ্রন্থ রচনা করেছেন। তার "উমদাতুল হিসাব" গ্রন্থের সাম্প্রতিক পর্যালোচনা থেকে জানা যায় যে তিনি গুণের কিছু নিখুত নিয়ম বের করেছিলেন। এই বইয়ের একটি গুরুত্বপূর্ণ ফলাফল থেকে জানা যায় যে জন নেপিয়ার ইউরোপে চালু করার ৫০ বছর পূর্বে এন্দেরুন মক্তবে ল্যাটিস গুণ প্রক্রিয়া ব্যাপকভাবে ব্যবহৃত হত।
গণিত ও ইতিহাস ছাড়াও তিনি তার অণুচিত্রের জন্য বিখ্যাত। তিনি একটি প্রকৃতিবাদি ধারা তৈরি করেছিলেন যাতে চিত্রে ভূপ্রকৃতির প্যানারোমা দৃশ্য এবং শহরের সর্বো‌চ্চ বিস্তারিত বিবরণ থাকত। তার সবচেয়ে বিখ্যাত কর্ম হল ইস্তানবুলের ছবি যাতে শহরের প্রায় সব রাস্তা ও দালান তুলে ধরা হয়েছে। উসমানীয় অণুচিত্রশিল্পে এই শৈলী পরবর্তীতে "মাত্রাকচি শৈলী" নামে পরিচিতি পায়। তার অণুচিত্রের চারটি ঐতিহাসিক খন্ডের মধ্যে সবচেয়ে উল্লেখযোগ্য হল সুলতান সুলাইমানের সাফাভি যুদ্ধ। এই যুদ্ধের ভিত্তিতে তিনি "ফাতিহনামা-ই কারাবুগদান" গ্রন্থ রচনা করেছেন। ইস্তানবুল থেকে বাগদাদ ও এরপর তাবরিজে উসমানীয় বাহিনীর অগ্রযাত্রা এবং আলেপ্পো ও এসকিশেহিরের মধ্য দিয়ে ফিরে আসার দৃশ্য অঙ্কনের পাশাপাশি তিনি যাত্রাপথে অতিক্রম করা সকল শহরের দৃশ্যও অঙ্কন করেছেন। ইস্তানবুল বিশ্ববিদ্যালয়ের গ্রন্থাগারে এই গ্রন্থের একমাত্র কপি রয়েছে।
মাত্রাকচি নাসুহ একজন সৈনিক ও দক্ষ অস্ত্রনির্মা‌তাও ছিলেন। এন্দেরুন মক্তবে তিনি অস্ত্র শিক্ষক হিসেবে কাজ করেছেন। তিনি ও তার ছাত্ররা সুলতান সুলাইমানের ছেলেদের খতনা অনুষ্ঠানে নিজেদের দক্ষতা দেখিয়েছিলেন। এতে সাফল্যের জন্য সুলতান তাকে সম্মানসূচক উস্তাদ ও রেইস খেতাবে ভূষিত করেছিলেন। তার লেখা "তুহফাত-উল গুজাত" গ্রন্থে তিনি অশ্বারোহী ও পদাতিক যুদ্ধের বিভিন্ন অস্ত্র ও পদ্ধতির ব্যবহার নিয়ে লিখেছেন।তার নিজ শহর বসনিয়ার ভিসোকোতে শহরের সবচেয়ে গুরুত্বপূর্ণ ব্যক্তিদের সম্মানে সম্মেলন হয়ে থাকে। মাত্রাকচিকেও অন্যতম গুরুত্বপূর্ণ ব্যক্তি হিসেবে সম্মান করা হয়। চিত্রশিল্পের জন্য তাকে বসনিয়ার লিওনার্দো দা ভিঞ্চি বলা হয়। তার নামে ভিসোকোতে সড়কও রয়েছে।
১৯৭৮ সালে তুর্কি রেডিও-টিভিতে মাত্রাকচি নাসুহর উপর ডকুমেন্টরি তৈরি হয়েছে।
তুর্কি টিভি ধারাবাহিক মুহতেশেম ইউযিয়েলে মাত্রাকচি নাসুহর ভূমিকায় অভিনেতা ফাতিহ আল অভিনয় করেছেন।
সিজার সালাদ
সিজার সালাদ রোমেইন লেটুস এবং ক্রাউটন যা পারমায় তৈয়ারি পনির, লেবুর রস, জলপাই তেল, ডিম, ওরচেস্টারশায়ার সস, হেরিং জাতীয় ছোট মাছ, রসুন, এবং গোলমরিচ দিয়ে মিশিয়ে তৈরি একটি সালাদ ।
এটি প্রায়ই সহযোগী খাবার হিসাবে প্রস্তুত করা হয়।
সালাদটির উদ্ভাবক সিজার কার্ডিনি, একজন ইতালীয় অভিবাসী যিনি মেক্সিকো ও যুক্তরাষ্ট্রে রেস্টুরেন্ট পরিচালনা করতেন, তাকে বলা হয় ।[২] কার্ডিনি সান দিয়াগোতে বসবাস করতেন, কিন্তু তিজুয়ানাতে কাজ করতেন । তাঁর মেয়ে রোজা (১৯২৮-২০০৩) বর্ণনা করেন তার পিতা এই খাবারটির উদ্ভাবন করেন যখন ১৯২৮ এর ৪ জুলাই অধিক খদ্দেরের কারনে রেস্টুরেন্টের রান্নাঘরের খাবারে টান পড়ে । কার্ডিনির কাছে যা ছিলো তা দিয়েই তাকে সে মুহূর্তে খাবার প্রস্তুত করে “খদ্দেরকে পরিবেশন করতে হয়েছে” । কার্ডিনি এর কর্মীরা বলেন যে তাঁরা এই খাবারটি উদ্ভাবন করেছেন । জুলিয়া চাইল্ড বলেন যে তিনি ১৯২০ সালে যখন একটি ছোট শিশু ছিলেন, তখন কার্ডিনি এর রেস্টুরেন্টে সিজার সালাদ খেয়েছেন । সিজার সালাদ এর প্রথম উল্লেখ ১৯৪৬ সালে, যখন সংবাদপত্রের কলামে ডরোথি কিলগ্যালেন লিখেন:
হলিউডের সুস্বাদু খাবার- সিজার সালাদ-গিলমোর এর স্টেকহাউস দ্বারা নিউইয়র্কবাসী আপ্যায়িত হবে । এটি একটি জটিল এবং বিভিন্ন উপাদানে প্রস্তুত, যা প্রস্তুত করতে বয়স পেরিয়ে যাবে এবং এতে রয়েছে প্রচুর রসুন, কাঁচা বা স্বল্প সিদ্ধ ডিম, ক্রাউটন, রোমেইন, হেরিং জাতীয় ছোট মাছ, পারমায় তৈয়ারি পনির, অলিভ অয়েল, ভিনেগার এবং প্রচুর পরিমানে গোলমরিচ ।
রোসা কার্ডিনির মতে, মূল সিজার সালাদ (তার ভাই অ্যালেক্স এভিয়েটার এর সাথে একমত নয়) হেরিং-জাতীয় ছোট মাছের টুকরা ধারন করে না; হেরিং-জাতীয় ছোট মাছের সামান্য গন্ধ ওরচেস্টারশায়ার সস থেকে আসে । কার্ডিনি তার সালাদে হেরিং-জাতীয় ছোট মাছ ব্যবহারের বিরোধিতা করেন ।
১৯৭০ সালে, কার্ডিনির মেয়ে বলেন, সিজার সালাদের মূল রেসিপিতে আস্ত লেটুস পাতা ব্যবহার করার নিয়ম, যা স্টীম দ্বারা উত্তোলিত হয় এবং হাতের আঙ্গুল ব্যবহার করে খাওয়া যায়; এছাড়া আঁধসেদ্ধ ডিম; এবং ইতালীয় অলিভ অয়েল ব্যবহৃত হয় ।
ইদানিংকালে অনেক কোম্পানি দ্বারা বোতলজাত সিজার সালাদ উৎপাদিত এবং বাজারজাত করা হয়ে থাকে ।
ট্রেডমার্ক ব্রান্ড "কার্ডিনির", "সিজার কার্ডিনির" এবং "অরিজিন্যাল সিজার ড্রেসিং" সবগুলোই ১৯৫০ সালের ফেব্রুয়ারি মাস হতে চালু হয়েছে বলে দাবি করা হয়, যদিও আসলে সেগুলো শুধুমাত্র এক দশকেরও পরবর্তী সময়ে নিবন্ধনপ্রাপ্ত হয়েছে, এবং একটি ডজনেরও বেশি বৈচিত্র্যের বোতলজাত কার্ডিনির ড্রেসিং, বর্তমানে বাজারে পাওয়া যায়, বিভিন্ন উপাদানের সঙ্গে মিশ্রিত অবস্থায় ।
অনেক বৈচিত্র্যের সালাদ বর্তমানে বিদ্যমান; উদাহরণস্বরূপ, ভাজা মুরগি, স্টেক, বা সীফুড ব্যবহারের মাধ্যমে প্রস্তুতকৃত সিজার সালাদ ।
অনেক রেসিপিতে ব্যবহৃত সাধারণ উপাদানগুলো:
বলতে গেলে সিজার সালাদের সীমাহীন রূপান্তরিত প্রস্তুতপ্রণালী রয়েছে । তবে তাদের মধ্যে অতি 
পরিচিত কিছু হচ্ছে:খাবারটিতে সালমোনেলা ব্যাকটেরিয়া দ্বারা সংক্রমণের সহজাত ঝুঁকি বিদ্যমান, যদি ডিমের কাঁচা অংশটি ভেঙে যাওয়া অথবা ঠিকমত না ধোওয়া ডিম হতে প্রাপ্ত হয় । অথবা এইরূপভাবে যে ড্রেসিংগুলো তৈরি হয় সেক্ষেত্রেও এটি একটি উদ্বেগের বিষয় হতে পারে । এক্ষেত্রে অনেকে ডিমের পরিবর্তে এর বিকল্প উপকরন ব্যবহার করে থাকে ।
অলিম্পিকে স্লোভেনিয়া
স্লোভেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে। এবং তারপরের সকল গ্রীষ্মকালীন গেমসে প্রতিদ্বন্দ্বিতা করেছে। স্নোভেনিয়া ১৯১২ সালে অস্ট্রিয়ার অংশ হিসাবে প্রথম অলিম্পিক গেমসে অংশগ্রহণ করেছিল, যাতে রুডলফ প্রথম স্নোভেনীয় হিসাবে একটি রৌপ্য পদক জিতে। প্রথম বিশ্বযুদ্ধের পর ১৯২০-১৯৮৮ গেমস পর্যন্ত স্নোভেনিয়া যুগোস্লাভিয়ার অংশ হিসাবে অলিম্পিক গেমসে অংশগ্রহণ করেছিল।
স্লোভেনিয়ার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি পায়।
পাথুনি শাক
পাথুনি বা সেলেরি (, "Apium graveolens") অ্যাপিয়েসিয়া পরিবারের এক ভ্যারাইটির জলাভূমির উদ্ভিদ। অনাদিকাল থেকেই শাক-সবজি হিসেবে এর চাষ হয়ে থাকে। চাষের অবস্থান ও কাল্টিভারের উপর নির্ভর করে পাথুনির পাতা, ডাঁটি ও মাটির নিচের অংশ রান্নায় ব্যবহার করা হয়। বঙ্গ অঞ্চলে পাথুনির মাটির নিচের অংশ কম ব্যবহৃত হলেও, চৈনিক ও অন্যান্য পূর্ব এশীয় খাবার তৈরিতে পাথুনির পাতা ও ডাঁটি শাক হিসেবে ব্যবহৃত হয় বলে পাথুনিকে সচরাচর পাথুনি শাক বলে উল্লেখ করা হয়।
পাথুনির বীজ মশলা হিসেবে ব্যবহার করা হয়; এর নির্যাস ঔষধ তৈরিতেও ব্যবহৃত হয়।
মার্কাস স্টইনিস
মার্কাস পিটার স্টইনিস (; জন্ম: ১৬ আগস্ট, ১৯৮৯) পশ্চিম অস্ট্রেলিয়ার পার্থে জন্মগ্রহণকারী বিশিষ্ট অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে অস্ট্রেলিয়ার ঘরোয়া ক্রিকেটে ভিক্টোরিয়া ও মেলবোর্ন স্টার্স দলেরও প্রতিনিধিত্ব করছেন তিনি। এরপূর্বে পার্থ স্কর্চার্স ও পশ্চিম অস্ট্রেলিয়ার পক্ষে খেলেছেন স্টনিয়া ডাকনামে পরিচিত মার্কাস স্টইনিস। দলে তিনি মূলতঃ ডানহাতি ব্যাটসম্যানরূপে অংশ নিয়ে থাকেন। পাশাপাশি ডানহাতে মিডিয়াম বোলিং করেন তিনি।
৩১ আগস্ট, ২০১৫ তারিখে ইংল্যান্ডের বিপক্ষে টুয়েন্টি২০ ক্রিকেটে অভিষেক ঘটে তার। একই দলের বিপক্ষে ১১ সেপ্টেম্বর, ২০১৫ তারিখে একদিনের আন্তর্জাতিকে অভিষেক হয় তার।
পার্থে জন্মগ্রহণকারী স্টইনিস পশ্চিম অস্ট্রেলিয়ার পক্ষে অনূর্ধ্ব-১৭ ও অনূর্ধ্ব-১৯ স্তরের ক্রিকেটে অংশ নিয়েছেন। ফলশ্রুতিতে ২০০৮ সালের আইসিসি অনূর্ধ্ব-১৯ বিশ্বকাপে অস্ট্রেলিয়ার সদস্য মনোনীত হন তিনি। এছাড়াও শীর্ষ সারির ব্যাটসম্যান হিসেবে ২০০৯ সালে হংকং সিক্সেস প্রতিযোগিতার বেশ কয়েকটি খেলায় অংশ নিয়েছেন তিনি।
ফিউচার্স লীগে পশ্চিম অস্ট্রেলিয়ার অনূর্ধ্ব-২৩ দলের পক্ষে কয়েকটি খেলায় অংশ নেয়ার পর ২০০৮-০৯ মৌসুমের ফোর্ড রেঞ্জার কাপে পশ্চিম অস্ট্রেলিয়ার পক্ষে লিস্ট এ ক্রিকেটে অভিষেক ঘটে তার। গাব্বায় অনুষ্ঠিত কুইন্সল্যান্ডের বিপক্ষে অংশ নেয়ার দুইদিন পর শেফিল্ড শিল্ডে একই দলের বিপক্ষে অভিষেক ঘটে। ২০০৮-০৯ মৌসুমে শেফিল্ড শিল্ডে তিনি আরও একটি এবং ফোর্ড রেঞ্জার কাপে আরও দুইটি খেলায় অংশ নিয়েছিলেন। ২০০৯-১০ মৌসুমে উভয় প্রতিযোগিতায় একটি করে খেলায় অংশ নিলেও দলের নিয়মিত সদস্য ছিলেন না তিনি।
২০১২ সালের ইংরেজ মৌসুমের কিছু সময় নর্দাম্পটন প্রিমিয়ার লীগে পিটারবোরা টাউন ক্রিকেট ক্লাবে কাটান। তন্মধ্যে একটি খেলায় হ্যাট্রিকও করেন তিনি। একই সময়ে কেন্ট কাউন্টি ক্রিকেট ক্লাবের দ্বিতীয় একাদশের পক্ষেও কয়েকটি খেলায় অংশ নেন। ডিসেম্বর, ২০১২ সালে পার্থ স্কর্চার্স দলের সদস্যরূপে ২০১২-১৩ মৌসুমের বিগ ব্যাশ লীগে খেলেন। নিয়মিত খেলোয়াড় মিচেল মার্শের আঘাতপ্রাপ্তির ফলেই তার এ সুযোগ ঘটে।
ওয়াকা জেলা ক্রিকেটে স্কারবোরা ক্রিকেট ক্লাবের পক্ষে খেলছেন। এছাড়াও ভিক্টোরিয়ান প্রিমিয়ার ক্রিকেট খেলায় নর্থকোট ক্রিকেট ক্লাবের প্রতিনিধিত্ব করছেন তিনি।
কাতিপ চেলেবি
কাতিপ চেলেবি (), জন্মনাম মুস্তাফা বিন আবদুল্লাহ, পরবর্তীতে হাজি খলিফা বা কালফা নামে পরিচিত হন) (১৬০৯-১৬৫৭) ছিলেন একজন উসমানীয় পণ্ডিত, ইতিহাসবিদ ও ভূগোলবিদ। ১৭শ শতাব্দীতে উসমানীয় সাম্রাজ্যে বৈজ্ঞানিক লেখালেখির ক্ষেত্রে তাকে অন্যতম প্রধান বিবেচনা করা হয়।
কাতিপ চেলেবি কনস্টান্টিনোপলে জন্মগ্রহণ করেন, এসময় তার নাম ছিল মুস্তাফা বিন আবদুল্লাহ। পাঁচ বা ছয় বছর বয়সে তিনি পড়ালেখা শুরু করেন। চৌদ্দ বছর বয়সে তিনি সাম্রাজ্যের রাষ্ট্রীয় অর্থনৈতিক দপ্তরে শিক্ষানবিশ হিসেবে যোগ দেন। উসমানীয় সেনাবাহিনীর রসদ বিভাগের হিসাবরক্ষক হিসেবে কাজ করার সুবাদে তিনি ১৬২৪ সালে আবাজা মুহাম্মদ পাশার বিদ্রোহ দমনের সময় সেনাবাহিনীর সাথে যোগ দিয়েছিলেন। এছাড়াও তিনি ১৬২৩-১৬৩৯ সালের উসমানীয়-সাফাভি যুদ্ধের সময়ও সেনাবাহিনীর সাথে অংশ নিয়েছিলেন। এর মধ্যে রয়েছে ১৬২৫ সালের বাগদাদ অভিযান ও এরজুরুম অবরোধ। ১৬২৮ সালে তিনি কনস্টান্টিনোপল ফিরে আসেন। পরের বছর তিনি পুনরায় বাগদাদ এবং হামাদান যান। ১৬৩৩-৩৪ সালে তিনি আলেপ্পো ছিলেন। এরপর তিনি হজের জন্য মক্কা সফর করেন। এরপরের বছর তিনি এরিভান হয়ে কনস্টান্টিনোপল ফিরে আসেন। এখানে তিনি রসদ বিভাগের প্রধান হিসেবে দায়িত্বলাভ করেন। ১৬৪৫ সালে উত্তরাধিকারের মাধ্যমে প্রাপ্ত সম্পদের ফলে তিনি রাজধানীতে সচ্ছলভাবে বসবাস করতে সক্ষম হন এবং জ্ঞানসাধনায় আত্মনিয়োগ করেন। কাতিপ চেলেবি ১৬৫৭ সালে মারা যান।
তার অধিকাংশ গ্রন্থ ১৬৪৮ থেকে ১৬৫৭ সালের মধ্যে লেখা হয়েছে। তার সবচেয়ে খ্যাত রচনাকর্মের মধ্যে রয়েছে "কাশফ আল-জুনুন আন আসামি আল-কুতুব ওয়াল-ফুনুন", ()। এটি আরবি ভাষায় লিখিত গ্রন্থ সম্পর্কিত বিশ্বকোষ। এতে বর্ণানুক্রমে ১৪,৫০০ বইয়ের নাম উল্লেখ করা হয়েছে।
তার আরেকটি সংক্ষিপ্ত রচনাকর্ম হল "মিজান আল-হক ফি ইখতিয়ার আল-হক" ()। এতে ইসলামি আইন, নৈতিকতা ও ধর্মতত্ত্বের উপর প্রবন্ধ রয়েছে। এতে তিনি ধূমপানকে অরুচিকর হিসেবে আখ্যায়িত করেছেন। জেফ্রে লুইস কর্তৃক "দ্য ব্যালেন্স অব ট্রুথ" নামে এই গ্রন্থের ইংরেজি অনুবাদ প্রকাশিত হয়েছে।
কাতিপ চেলেবি সুলতান দ্বিতীয় উসমানের হত্যার সাক্ষী ছিলেন। তার বিখ্যাত গ্রন্থ "ফেজলেকে"তে দ্বিতীয় উসমানের হত্যাকান্ডের সবচেয়ে বেশি পূর্ণাং‌গ বিবরণ দিয়েছেন।
ইজমিরের ইজমির কাতিপ চেলেবি বিশ্ববিদ্যালয় তার নামে নামকরণ করা হয়েছে। এছাড়াও নিউটন-কাতিপ চেলেবি ফান্ড নামে যুক্তরাজ্য ও তুরস্কের মধ্যে বিজ্ঞান ও আবিষ্কার বিনিময় কর্মসূচি চালু রয়েছে।